Okirat száma: TI- /2019

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Körmendi Kulturális Központ, Múzeum és Könyvtár alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Körmendi Kulturális Központ, Múzeum és Könyvtár
   2. A költségvetési szerv
      1. székhelye: 9900 Körmend, Berzsenyi D. utca. 11.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Színház | 9900 Körmend, Batthyány-Strattmann L. utca. 7. |
| 2 | Kiállítóterem | 9900 Körmend, Batthyány-Strattmann L. utca. 7. |
| 3 | Nádaljai Klub | 9900 Körmend, Nádaljai utca. 19. |
| 4 | Felsőberki Klub | 9900 Körmend, Berki utca. 18. |
| 5 | Mozi | 9900 Körmend, Kölcsey utca. 4. |
| 6 | Faludi Ferenc Könyvtár | 9900 Körmend, Batthyány-Strattmann L. utca. 4. |
| 7 | Gyermekkönyvtár | 9900 Körmend, Batthyány-Strattmann L. utca. 7. |
| 8 | Nádaljai fiókkönyvtár | 9900 Körmend, Nádaljai utca. 19. |
| 9 | Felsőberki fiókkönyvtár | 9900 Körmend, Berki utca. 18. |
| 10 | Dr. Batthyány – Strattmann László Múzeum | 9900 Körmend, Batthyány-Strattmann L. utca. 3. |
| 11 | Batthyány Örökségközpont | 9900 Körmend, Batthyány-Strattmann L. utca. 7. |
| 12 | Csónakkikötő | 9900 Körmend, Rába part hrsz: 4672 |
| 13 | Vadászlak | 9900 Körmend, hrsz: 6/2. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2004.04.16.
   2. A költségvetési szerv alapítására, átalakítására, megszüntetésére jogosult szerv
      1. megnevezése:Körmend Város Önkormányzata
      2. székhelye: 9900 Körmend, Szabadság tér 7.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Körmend Város Önkormányzata Képviselő-testülete
      2. székhelye:9900 Körmend, Szabadság tér 7.
   2. A költségvetési szerv fenntartójának
      1. megnevezése: Körmend Város Önkormányzata
      2. székhelye:9900 Körmend, Szabadság tér 7.
3. **A költségvetési szerv tevékenysége**
   1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény szerint.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910100 | könyvtári, levéltári tevékenység |

* 1. A költségvetési szerv alaptevékenysége:

4.3.1. A Múzeum intézményegység a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 37/A. §, 42.§, 46.§-a alapján gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről és restaurálásáról, tudományos feldolgozásáról és publikálásáról, valamint kiállításokon és más módon történő bemutatásáról, közművelődési és közgyűjteményi feladatok ellátásáról. A Vadászlak tevékenységéhez tartozik a Batthyányiak természeti- kulturális örökségének bemutatása, attrakciók hozzáférhetővé tétele. A helyi flóra és faunára vonatkozó értékfeltáró- és megőrző személyiségek munkásságának, hagyatékának bemutatása. A helyi lakosság, a közoktatási intézmények tanulói és idelátogató vendégek számára múzeumpedagógiai eszközök, módszerek alkalmazásával szélesebb körű ismeretátadás. A kulturális turizmus fejlesztése.

4.3.2. A közművelődési intézményegység ellátja a helyi önkormányzat feladatkörébe tartozó helyi közművelődési tevékenységet, az ehhez kapcsolódó szervezési, lebonyolítási feladatokat, öntevékeny, önképző, szakképző tanfolyamokat szervez, feltárja a település környezeti, szellemi, művészeti értékeit, hagyományait, támogatja az ismeretszerző, amatőr alkotó, művelődő közösségek tevékenységét, biztosítja a szabadidő kulturális célú eltöltésének feltételeit. A közművelődési intézményegység működteti továbbá a Batthyány Örökségközpontot, és annak folyamatos fejlesztésén, szolgáltatásainak kiterjesztésén dolgozik. A közművelődési intézményegység működteti továbbá a Csónakkikötőt, és biztosítja ennek helyszínén a kempingszolgáltatást.

4.3.3. A könyvtár intézményegység az általa kezelt könyvgyűjteményt folyamatosan fejleszti, feltárja, megőrzi, gondozza és a lakosság rendelkezésére bocsátja, a könyvtárhasználókat segíti az információszerzésben, könyvtári adatállomány kezelésében, tájékoztatást ad a könyvtár dokumentumairól és szolgáltatásairól, segítséget ad az oktatásban, kutatásban, képzésben részt vevőknek az információellátásban, könyvtári adatbázisokból történő információkérésben.

Szakmai alaptevékenysége:

4.3.4. Múzeum tekintetében:

Feladata a működési engedélyében meghatározott gyűjtőkörébe tartozó kulturális javak gyűjteménygondozása, tudományos feldolgozása és publikálása, valamint hozzáférhetővé tétele. Ennek keretében:

Biztosítja a nyilvántartásában lévő kulturális javakhoz való hozzáférést az alábbiak szerint:

* a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja;
* biztosítja a kulturális javakhoz kapcsolódó kutatási tevékenység lehetőségét;
* kultúraközvetítő, közművelődési tevékenységével hozzájárul az egész életen át tartó tanulás folyamatához;
* közművelődési rendezvényeket és egyéb programokat rendez;
* együttműködik a nevelési-oktatási intézményekkel és múzeumpedagógiai programjaival segíti az iskolai és iskolán kívüli nevelés céljainak elérését;
* elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai programkínálatot biztosít;
* az intézmény turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten elősegíti a gazdaság élénkítését.

Feladata ellátásában együttműködik muzeális intézményekkel, a kulturális örökség más értékeit gondozó intézményekkel, így különösen a könyvtárakkal, levéltárakkal és a közművelődés intézményeivel, továbbá tudományos köztestületekkel, a köznevelés és a felsőoktatás, valamint a szakképzés intézményeivel.

Szabad kapacitásai terhére kiállítások megrendezésével, kulturális javak kölcsönzésével, valamint tudományos, állományvédelmi és közönségkapcsolati tevékenységgel kapcsolatos szolgáltatást nyújthat.

Gyűjtőterületére kiterjedően a megyei hatókörű városi múzeummal kötött megállapodás alapján elláthatja a megyei hatókörű városi múzeum alábbi feladatait, vagy azok egy részét:

* gyűjtőkörében szakmai tanácsadást folytat a muzeális intézmények szakmai együttműködése, munkájuk összehangolása, valamint az egyéb kulturális javak védelme érdekében;
* részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában;
* muzeológiai, múzeumpedagógiai, képzési és restaurálási szakmai-módszertani központként működik.

|  |
| --- |
| 4.3.5. Közművelődési tekintetében:    A közművelődési feladatellátás tekintetében feladata, hogy közreműködjön a lakosság művelődési igényeinek kielégítésében, fejlesztésében, továbbá a kulturális értékek közvetítésében, azok elsajátításában, létrehozásában. Tevékenységében építenie kell a fenntartó önkormányzat, a város lakosságának igényeire, nemzetközi kapcsolataira és hagyományaira. A Batthyány Örökségközpontot működtetnie kell, és annak folyamatos fejlesztése érdekében javaslattevő és végrehajtó feladata van.  Tevékenysége:  Közösségi művelődés (klubok és egyéb azonos érdeklődésű lakóhelyi, életkori közösségek – köztük az ifjúsági és nyugdíjas korosztály klubjainak – működtetése, a helyi társadalom kapcsolatrendszerének segítése, művelődési és szórakoztató rendezvények szervezése)  A város környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása.  Az egyetemes, nemzeti és kisebbségi kultúra értékeinek megismertetése, az ünnepek kultúrájának gondozása, műkedvelő művészeti együttesek, alkotó művelődési közösségek, csoportok tevékenységének támogatása, művészeti rendezvények, kiállítások tartása, nagyrendezvények szervezése és lebonyolítása.  Ismeretterjesztés és iskolarendszeren kívüli, öntevékeny, önképző tanfolyamok, életminőséget javító tanulási, felnőttoktatási lehetőségek megteremtése. A szabadidő kulturális célú eltöltéséhez a feltételek biztosítása.  A Batthyány Örökségközpont működtetése tekintetében a Batthyány hagyaték összegyűjtésének szervezése, a Batthyány kastélyba látogatók fogadása, kalauzolása, a Kastélyba történő belépéshez és az ott zajló rendezvényekhez kapcsolódó jegyárusítás, Liktárium üzemeltetése, helyi termékek felkutatása és fogyasztásra kínálása.  Csónakkikötő működtetése, szabadidő eltöltésére szolgáló helyszínként szolgáltatási kínálatának bővítése, meglévő funkciójának, a Rábán evezők pihenőhelyszínének fenntartása, kempingszolgáltatás biztosítása. |
|  |

4.3.6. Könyvtári tekintetében:

A könyvtári feladatellátás tekintetében a lakosság egészét szolgáló lakóhelyi nyilvános könyvtár. Nyilvános könyvtárként az országos közkönyvtári ellátás része.

Tevékenysége:

Nyilvános közművelődési könyvtári szolgáltatás a városban élő és tartózkodó lakosság valamint az ide érkező vendégek művelődéséhez, tanuláshoz, képzéshez, szakmai, közéleti, társadalmi tájékoztatáshoz, igényes szórakozáshoz.

Kizárólag könyvtári szolgáltatások céljára alkalmas helyiség valamint nyitvatartási idő biztosítása.

Könyvtári dokumentumok (könyv, folyóirat, egyéb hagyományos és nem hagyományos információ-hordozó) folyamatos fejlesztése kiemelten kezelve az évente jóváhagyott költségvetésben, az anyag feltárása, megőrzése, gondozása, rendelkezésre bocsátása.

Tájékoztatás a könyvtár és a nyilvános könyvtári rendszer szolgáltatásairól, kulturális információgyűjtés és –nyújtás.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 3 | 014040 | Társadalomtudományi, humán alapkutatás |
| 4 | 016080 | Kiemelt állami és önkormányzati rendezvények |
| 5 | 082020 | Színházak tevékenysége |
| 6 | 082030 | Művészeti tevékenységek (kivéve: színház) |
| 7 | 082042 | Könyvtári állomány gyarapítása, nyilvántartása |
| 8 | 082043 | Könyvtári állomány feltárása, megőrzése, védelme |
| 9 | 082044 | Könyvtári szolgáltatások |
| 10 | 082061 | Múzeumi gyűjteményi tevékenység |
| 11 | 082062 | Múzeumi tudományos feldolgozó és publikációs tevékenység |
| 12 | 082063 | Múzeumi kiállítási tevékenység |
| 13 | 082064 | Múzeumi közművelődési, közönségkapcsolati tevékenység |
| 14 | 082070 | Történelmi hely, építmény, egyéb látványosság működtetése, megóvása |
| 15 | 082091 | Közművelődés – közösségi és társadalmi részvétel fejlesztése |
| 16 | 082092 | Közművelődés – hagyományos közösségi kulturális értékek gondozása |
| 17 | 082093 | Közművelődés – egész életre kiterjedő tanulás, amatőr művészetek |
| 18 | 082094 | Közművelődés – kulturális alapú gazdaságfejlesztés |
| 19 | 083020 | Könyvkiadás |
| 20 | 083030 | Egyéb kiadói tevékenység |
| 21 | 084070 | A fiatalok társadalmi integrációját segítő struktúra, szakmai szolgáltatások fejlesztése, működtetése |
| 22 | 085010 | Szabadidős tevékenységekkel, sporttal, kultúrával és vallással kapcsolatos alkalmazott kutatás és fejlesztés |
| 23 | 086020 | Helyi, térségi közösségi tér biztosítása, működtetése |
| 24 | 086030 | Nemzetközi kulturális együttműködés |
| 25 | 086090 | Egyéb szabadidős szolgáltatás |
| 26 | 095020 | Iskolarendszeren kívüli egyéb oktatás, képzés |

* 1. A költségvetési szerv illetékessége, működési területe:

Körmend város közigazgatási területe. Megállapodás alapján mind a közgyűjteményi, mind a közművelődési, ifjúsági területen városkörnyéki feladatokat is ellát.

A múzeum további gyűjtőterülete:

Az egykori Batthyány-uradalmak területe, Batthyány-uradalmi központok (Körmend, valamint a nemzetközi és kétoldalú egyezmények figyelembevételével – burgenlandi területen Rohonc, Szalónak, Németújvár uradalmak területe és települései). A történeti Őrség egykori 18 települése.

Vas Megyei Könyvtárellátási Szolgáltató Rendszer keretében feladatellátási megállapodás alapján:

Bajánsenye, Csákánydoroszló, Daraboshegy, Döbörhegy, Döröske, Egyházashollós, Egyházasrádóc, Felsőjánosfa, Felsőmarác, Halastó, Halogy, Harasztifalu, Hegyháthodász, Hegyhátsál, Hegyhátszentjakab, Hegyhátszentmárton, Ispánk, Ivánc, Katafa, Kemestaródfa, Kercaszomor, Kerkáskápolna, Kisrákos, Kondorfa, Magyarnádalja, Magyarszecsőd, Magyarszombatfa, Molnaszecsőd, Nagykölked, Nagymizdó, Nagyrákos, Nádasd, Nemesrepehollós, Őrimagyarósd, Pankasz, Pinkamindszent, Rádóckölked, Szaknyér, Szalafő, Szarvaskend, Szatta, Szőce (Szőce-Rimány), Vasalja, Velemér, Viszák, községek könyvtári ellátását biztosítja.

1. **A költségvetési szerv szervezete és működése**
   1. A költségvetési szerv vezetőjének megbízási rendje: A költségvetési szerv vezetője a közalkalmazottak jogállásáról szóló 1992. évi XXXIII. törvény (a továbbiakban: Kjt.) , és a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezése tárgyában született 150/1992. (XI. 20.) Kormányrendelet (a továbbiakban Kjt. vhr.) alapján nyilvános pályázat útján kerül kiválasztásra legfeljebb 5 éves határozott időtartamra.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény alapján a múzeum vezetőjének megbízásához, illetve megbízásának visszavonásához a kultúráért felelős miniszter véleményét előzetesen ki kell kérni.

A vezető kinevezésének és illetménye megállapításának jogát a képviselő-testület, az egyéb munkáltatói jogokat a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | megbízási jogviszony | Polgári Törvénykönyvről szóló 2013. évi V. törvény |
| 3 | munkajogviszony | A munka törvénykövéről szóló 2012. évi I. törvény |